
Për miratimin, në parim, të dokumentit ndryshues të marrëveshjes së financimit, ndërmjet shqipërisë dhe shoqatës ndërkombëtare për zhvillim (IDA), për projektin e transportit

Në mbështetje të nenit 100 të Kushtetutës, të nenit 26 të ligjit nr.9665, datë 18.12.2006 “Për huamarrjen shtetërore, borxhin shtetëror dhe garancitë shtetërore të huas në Republikën e Shqipërisë” dhe të neneve 5 e 7 të ligjit nr.8371, datë 9.7.1998 “Për lidhjen e traktateve dhe marrëveshjeve ndërkombëtare”, me propozimin e Ministrit të Punëve Publike dhe Transportit dhe Ministrit të Financave, Këshilli i Ministrave

Vendosi:

Miratimin në parim të dokumentit ndryshues të Marrëveshjes së financimit, ndërmjet Shqipërisë dhe Shoqatës Ndërkombëtare për Zhvillim (IDA), për projektin e transportit.
Ky vendim hyn në fuqi menjëherë.

